A Practical Guide To Becoming An Emotional GeniusBlogTalkRadio Blog on BlogTalkRadio blog
Tag Archives: a practical guide to becoming an emotional genius Roger Moor vs Hendrik Kues (2007)
Roger Moor vs Hendrik Kues
find similar games 97 more games of R Moor
whiteshark: The Moor has done his work - the Moor may go. Om armoede te verstaan, moet jy eers kan luister | Maroela Media
Foto: Helpende Hand/Verskaf.
Deur Chantelle Marx
Êrens tussen Hammanskraal en die buitewyke van Pretoria maak ons bussie ’n skerp afdraai na ’n grondpad. Die omgewing herinner my byna aan ’n luukse buitewyk van Johannesburg, daar waar spogperde en paleise pronk. Maar in die plek van perde loop hier ŉ klomp boerbokke. Die mooi van die bosveld steek amper net-net die bouvalle weg. ’n Mens sou nooit kon raai wat hierdie bosveld alles verbloem nie.
Ons hou stil by een van die huise. ’n Stuk of ses honde van alle rasse kom aangehardloop. En toe gaan die deur oop. ’n Vrou kom nader, ’n tienerdogter volg kort op haar hakke. Hulle kom hul kospakkies vir die week afhaal.
Ons is op ’n toer saam met oom Jorrie en oom Gerrie van Solidariteit Helpende Hand se Silverton-tak. Donderdae is vir hulle ’n tyd van gee. Vir die mense wat ontvang, is Donderdae die begin van nog ’n week.
Al geselsend loop ons saam die dogter hul huis binne. Ek het ophou tel hoeveel ander huisies op daardie perseel staan. By die deur steek ek vas. Dis pikdonker en die reuk van ’n koolstoof hang swaar in die lug. Hoe gaan hierdie mense die winter deursien? Behalwe vir die voordeur, is daar geen ander deur in die huis nie. Gordyne dien as afskortings en die huis is yskoud. My oog vang die slopemmer in die hoek, wat as toilet moet dien, en ŉ tienerroman op die sitkamerbank. Is daar ooit elektriese lig om saans te lees?
Ons besoek in totaal 30 sulke huisies, elke huis ewe uniek en elke persoon verskriklik dankbaar om ons te sien. In een vierslaapkamerhuis woon vier gesinne. In die ander huis woon 11 mense in ’n tweeslaapkamerbouval.
Wat my hart die meeste raak, is die kinders. En skielik begin die vrae: Hoe kan ŉ mens jouself toelaat om in sulke omstandighede te verval? Is daar nie iets wat hulle vir hulself of hul kinders kan doen nie? Hoekom doen hulle nie meer nie?
Daar is ’n alleenpa wat elke oggend sy dogter skool toe neem en daar vir haar wag tot sy klaar is. Al die geld vir sy los werkies word gebruik om vir sy kind die beste opleiding binne sy vermoëns te gee.
’n Ma vertel met trots van haar seun wat vir die provinsiale KFC Kids se krieketspan gekies is. Sy meen hy gaan die volgende Jacques Kallis word. Haar dogter is weer ’n hardwerkende leerder aan Hoërskool Wonderboom.
’n Seun wie se ouers hom nooit laat skoolgaan het nie, is nou ŉ voorman op ŉ plaas en hy hunker daarna om te leer lees. Daar is ook ŉ tienermeisie wat daarvan droom om ’n haarkapster te word.
Dit is slegs hoop wat hierdie siklus kan breek. Hoop wat geskep word deur mense soos oom Jorrie en oom Gerrie se onbaatsugtige omgee.
Hoop is deel van die mens se voortbestaan.
Chantelle Marx is Solidariteit Helpende Hand se sosialemediabeampte.
Mense is baie vinnig om te veroordeel terwyl ander berig dat ongeveer 6500 blanke gesinne verval in armmoede weens werkloosheid. Die probleem is dat in plaas van om die mense te help om terug te kom op hul eie bene en vir hulself te sorg word daar vir hul kospakkies gegee. Hoe die duiwel verwag iemand dat ‘n persoon se persoonlike omstandighede gaan verbeter deur die kospakkies terwyl daar niks gedoen word om werk te skep nie. Kry al meer die gevoel Helpende Hand wil vir homself naam maak deur almoese te gee vir die armes. “Die Robin Hood effek”.… Lees meer »
Ons lees dat aan die einde : geloof,hoop en liefde oorbly,waarvan die liefde die grootste is. Hoop….mag dit nooit beskaam nie!
In 1992 het die volgende geslag vir brood gevra en julle het hulle het ‘n klip gegee. Hulle het vir vis gevra en julle het hulle ‘n slang gegee. Nou is ons almagtige God en verlosser die enigste wat vir die volgende geslag sorg deur middel van onder andere Helpende Hand maar ook baie ander kerke en mense.
Ons het soveel om voor dankbaar te wees, maar wat ons ook net as vanselfsprekend aanvaar. Mag die jong tiener kinders se drome almal bewaarheid word!
Baie…baie dankie my hartbreek aan Chantelle Marx Solidariteit helpende hand!
Mag die Here julle BAIE SEEN!